Audata

Audata (gresk: Αὐδάτη; styrte ca. 359 – 336 f.Kr.) var en illyrisk prinsesse og senere en makedonsk dronning da hun ble gift med Filip II av Makedonia i 359 f.Kr. Wilkes, J. J. (1992): The Illyrians, ISBN 0-631-19807-5, s. 122. Sitat: «...marriage of Philip II to Illyrian Audata.» Hun var datter eller niese av Bardyllis, den illyriske konge av Dardania. Satyros i Müller, C.: Fragmenta Historicorum Graecorum (FHG), III 161, Fragment 5 = Athenaios 13, 557c. For å kunne konsentrere seg om indre strid som var nødvendig for å sikre sin trone, forsterket Filip avtalen som Dardania hadde påtvunget Makedonia med våpenmakt og forseglet en avtale med Bardyllis ved å gifte seg med hans datter. Denne handlingen avskrekket uten tvil en storstilt dardansk invasjon av Makedonia på en tid da landet var på sitt mest sårbare.. Carney, Elizabeth Donnelly (2000): Women and monarchy in Macedonia, Oklahoma Series in Classical Culture, University of Oklahoma Press. ISBN 0-8061-3212-4, ISBN 978-0-8061-3212-9. Sitat: «The time of this marriage is somewhat disputed while some historians maintain that the marriage happened after the defeat of Bardyllis.»  Som et resultat kunne Filip samle sin makt og posisjon, såpass at han kunne beseire sin svigerfar Bardylis i et avgjørende slag i 358 f.Kr.

Audata var den første (eller kanskje andre) hustruen til Filip. Hun tok navnet Eurydike, navnet til Filips illyriske mor, etter bryllupet. Heckel, Waldemar (2006): Who's Who in the Age of Alexander the Great: Prosopography of Alexander's Empire, Wiley Grunnen til navnendringen var antagelig av dynastiske årsaker ettersom hun for en kort tid var Filips offisielle hustru. Navnet kan bety at Filip ønsket noe som var greskklingende. Det kunne også innebære at hennes status hadde endret seg. Carney, Elizabeth Donnelly (2000): Women and monarchy in Macedonia, University of Oklahoma Press, s. 58 Ved å kalle henne for Eurydike skjedde lett forvekslinger senere, enten av Arrianos eller av Fotios. Nytt navn for en utenlandsk prinsesse i et fremmed land var dog noe som har skjedd flere ganger. Eksempelvis ble Henrik I av Englands skotske hustru Edith gitt det nye navnet Matilda, et navn favorisert av normannerne. 

Navnskiftet til tross, Audata ikke bare opprettholdt sin illyriske identitet i en makedonsk sammenheng, men videreførte også identiteten til sin datter og datterdatter. Illyriske kvinner kunne lede en hær i kamp, en kunnskap hun videreførte til sin eneste datter Kynane, Hun ga sin datter opplæring i riding, jakt, og kampteknikk. Kynane lærte på sin side opp sin egen datter, Eurydike II av Makedonia. Arrianos: Tà metà Aléxandron 1, 22f.

Det er sannsynlig at Audata levde til hennes datter var i tenårene, og kan også ha levd fortsatt på den tiden da hennes datter ble gift med Filips nevø Amyntas IV. Tilføyelsen av navnet Eurydike til Kleopatra, niesen av hærføreren Attalos i 337/336 f.Kr., som ble Filips siste hustru, kan indikere at hun ikke lenger levde, eller ikke lenger oppholdt seg ved hoffet.

 Referanser 

 Litteratur 
 Kaerst, Julius (1907): «Eurydike 15)» i: Paulys Realencyclopädie der classischen Altertumswissenschaft (RE). Band VI,1, Stuttgart, s. 1326.
 Brunner, Helmut (red.) (1990): «Eurydike» i: Lexikon Alte Kulturen. Bind I, Meyers Lexikonverlag, Mannheim, s. 664.

Kategori:Makedonere fra oldtiden
Kategori:Kvinner i historien